羅浮
作者：王胄
朝代：宋

paragraphs: 傳聞此山分蓬島，錦繡青霞疊相向。
飛雲通天兩絕奇，更出上界三峰上。
凌乘汗漫不可得，倩誰圖畫丹青狀。
朝真學道走俗子，紀實留題出宗匠。
何當步虛躡太微，森列金庭五雲仗。
祇園琳宇出崔嵬，鬰葱佳氣天容開。
回頭却立睨人境，渺渺瘴霧驅氛埃。
非惟此地相引領，歎我爲爾胡爲來。
他年欲訪經行處，請看姓字鑱巖隈。